ครม. เห็นชอบผลการคัดเลือกและร่างสัญญาร่วมทุนโครงการเอกชนก่อสร้างและบริหารจัดการขยะมูลฝอยขององค์การบริหารส่วนจังหวัดนนทบุรี
ครม. เห็นชอบผลการคัดเลือกและร่างสัญญาร่วมทุนโครงการเอกชนก่อสร้างและบริหารจัดการขยะมูลฝอยขององค์การบริหารส่วนจังหวัดนนทบุรีนางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงว่า ที่ประชุมคณะรัฐมนตรี มีมติเห็นชอบผลการคัดเลือกและร่างสัญญาร่วมลงทุนโครงการให้เอกชนลงทุนก่อสร้างและบริหารจัดการกำจัดขยะมูลฝอย ขององค์การบริหารส่วนจังหวัดนนทบุรี บริษัทที่ผ่านการคัดเลือก 1 ราย ได้แก่ บริษัท เอสพีพี ซิกส์ ซึ่งจะร่วมทุนกับบริษัท เอิร์ธ เอนเนอร์จี วัน จำกัด โดยคู่สัญญารัฐ คือ องค์การบริหารส่วนจังหวัดนนทบุรี และเอกชน คือ บริษัท เอิร์ธ เอนเนอร์จี เอท จำกัด โดยเป็นการร่วมทุนของ 2 บริษัทที่ยื่นร่วมทุนกัน ซึ่งรัฐมีหน้าที่เพียงการจัดหาที่ดิน จำนวน 57 ไร่ และส่งมอบขยะมูลฝอยให้กับเอกชน วันละไม่ต่ำกว่า 1,000 ตัน ส่วนการบริหารจัดการ การดำเนินงาน งบประมาณลงทุน เป็นเรื่องของเอกชนที่จะดำเนินการ ราคาโครงการ 4,142 ล้านบาท ระยะเวลาดำเนินโครงการ 22 ปี โดยรัฐจะต้องจ่ายค่าบริหารจัดการขยะให้กับเอกชน อัตราตันละ 300 บาทต่อเดือน เอกชนจะต้องจ่ายค่าตอบแทนให้รัฐ ในอัตราปีละ 30 ล้านบาท ตลอดอายุสัญญา